Ги де Мопассан

Мопассан Ги (толук аты – Анри Рене Альбер ги) де (5. 8. 1850, Турвиля-сюр-Аркка жакын Миромениль замогу – 6. 7. 1893, Париж) – француз жазуучусу. 1870–71-жылы Руан лицейинде окуган. 1870–71-жылы Франция-Пруссия согушуна катышкан . Чыгармачылыгына Г. Флобер, И. С. Тургенев, О. Бальзактын чыгармалары зор таасир тийгизген. Адабиятта Мопассан 19-кылымдын аяк чениндеги сын реализмин улантуучу катары таанылган. 80-жылдардагы новеллаларында («Айым Фифи», 1882; «Рондолинин жерлери», 1884 жана башкалар) буржуазиянын рухий кедеринин кеткенин келекелеген. Новеллаларындагы бул тема «Дүйнө-өмүр» (1883) романында айрыкча айкын иштелген. Мопассандын Франция-Пруссия согушу жөнүндөгү новеллалар циклинде элдин патриотизми, оокаттуу таптын эгоизми, эки жүздүүлүгү көрсөтүлөт. Буга «Май болпоч» (1880) новелласы жакшы мисал. Мопассан – «Жан досум» (1885), «Монт-Ориоль» (1887) романдарынын автору. Мопассандын чыгармаларын И. С. Тургенев, Л. Н. Толстой, А. П. Чехов, М. Горький жогору баалаган. «Вил дос» романы (1982), Ж. Абаев, башка айрым чыгармалары кыргыз тилине которулган.
Категория:Инсандар 
 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7